## Pravilnik o popisu ulova u gospodarskom ribolovu

### NN 91/2003 (3.6.2003.), Pravilnik o popisu ulova u gospodarskom ribolovu

# MINISTARSTVO POLJOPRIVREDE I ŠUMARSTVA

1156

Na temelju članka 65. stavka 1. i članka 66.
stavka 5. Zakona o slatkovodnom ribarstvu (»Narodne novine«, br. 106/01),
ministar poljoprivrede i šumarstva donosi

## PRAVILNIK

### O POPISU ULOVA U GOSPODARSKOM RIBOLOVU

Članak 1.

Ovim Pravilnikom propisuje se:

– oblik, sadržaj i način vođenja popisa ulova u
gospodarskom ribolovu (u daljnjem tekstu: popis) koji moraju voditi ribari (u
daljnjem tekstu: nositelj povlastice);

– oblik, sadržaj i način dostavljanja popisa s
podacima iz točke 1. ovoga članka koji moraju dostavljati nositelji povlastice.

Članak 2.

(1) Nositelj povlastice obvezan je voditi:

– tjedni popis ulova;

– polugodišnji popis ulova.

(2) Sadržaj popisa iz stavka 1. ovoga članka
prikazan je na obrascima koji su tiskani uz ovaj Pravilnik i čine njegov
sastavni dio (prilog 1. i 2.).

Članak 3.

(1) Popis tjednog ulova se vodi kao knjiga
standardnog formata A4.

(2) Popis polugodišnjeg ulova se vodi na obrascu
standardnog formata A4.

(3) Popisi iz stavaka 1. i 2. ovoga članka
popunjavaju se na osnovi uputstva.

(4) Sadržaj uputstva tiskan je uz ovaj Pravilnik
i čini njegov sastavni dio (prilog 3.).

Članak 4.

(1) Nositelj povlastice obvezan je:

– najkasnije u roku od 24 sata po povratku iz ribolova
upisivati podatke o ulovu u obrazac popisa tjednog ulova;

– najkasnije u roku od tjedan dana od isteka
roka za koji se podaci upisuju ministarstvu dostaviti popis tjednog ulova;

– dva puta godišnje dostaviti ministarstvu popis
polugo­dišnjeg ulova.

(2) Podaci iz popisa polugodišnjeg ulova odnose
se za razdoblje od 1. siječnja do 30. lipnja i od 1. srpnja do 31. prosinca za
tekuću kalendarsku godinu, a dostavljaju se ministarstvu najkasnije trideset
dana nakon isteka vremena za koji se podaci upisuju.

(3) Obrazac tjednog popisa ulova se ispunjava u
dva primjerka s time da se izvornik dostavlja ministarstvu, a knjigu i kopiju
obrasca popisa nositelj povlastice ostavlja sebi za osobnu evidenciju.

Članak 5.

Obrasce popisa tjednog i polugodišnjeg ulova ministarstvo
će dostaviti nositelju povlastice.

Članak 6.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-02/03-01/29
Urbroj: 525-01-03-1
Zagreb, 7. svibnja 2003.

Ministar
mr. sc. Božidar Pankretić, v.
r.

![](dodatni/375612.gif)
![](dodatni/375613.gif)
![](dodatni/375614.gif)
![](dodatni/375615.gif)

*Prilog 3.* Uputstvo
za ispunjavanje popisa ulova

1. Obrazac tjednog popisa ulova u
gospodarskom ribolovu – ribolovni napor

Tjedan: Upisuje se tjedan (od
prvog do zadnjeg dana) za koji se vodi popis ulova, te tekuća godina.

Nositelj povlastice: Upisuje
se tvrtka obrtnika ili tvrtka pravne osobe koja je nositelj povlastice za
gospodarski ribolov.

Broj povlastice: Upisuje se
broj povlastice za gospodarski ribolov.

Ribolovna zona: Upisuje se
oznaka ribolovne zone u kojoj se obavljao gospodarski ribolov.

Ribolovni alat: Upisuje se
brojčana oznaka jednog ili više ribo­lov­nih alata koji se koriste po danima u
tekućem tjednu za koji se popis vodi. Brojčana oznaka za svaki ribolovni alat
nalazi se na dnu tabele.

Ukupna duljina mreža: Upisuje
se ukupna duljina mreža koje se koriste po danima u tekućem tjednu za koji se
vodi popis.

Ukupan broj vrša: Upisuje se
ukupan broj vrši koje se koriste po danima u tekućem tjednu za koji se vodi
popis.

0.0pt'>Mjesto i datum: Upisuje se
mjesto i datum po ispunjavanju popisa za tekući tjedan.

Vlastoručni potpis nositelja
povlastice: Upisuje se čitkim slovima potpis nositelja povlastice.

M.P.: Otiskuje se pečat
tvrtke obrtnika ili tvrtke pravne osobe koja je nositelj povlastice.

2. Obrazac popisa ulova u gospodarskom
ribolovu – tjedni ulov u kilogramima i tjedni ulov u komadima

Tjedan: Upisuje se tjedan (od prvog do zadnjeg dana)
za koji se vodi popis ulova, te tekuća godina.

Nositelj povlastice: Upisuje se tvrtka obrtnika ili
tvrtka pravne osobe koja je nositelj povlastice za gospodarski ribolov.

Broj povlastice: Upisuje se broj povlastice za
gospodarski ribolov.

Tjedni ulov u kilogramima: Upisuju se mase u
kilogramima po ulovljenim vrstama riba i po danima za tekući tjedan za koji se
popis vodi.

Tjedni ulov u komadima: Upisuje se broj komada po
ulovljenim vrstama riba (samo za navedene vrste riba) po danima za tekući
tjedan za koji se popis vodi.

Mjesto i datum: Upisuje se mjesto i datum po
ispunjavanju popisa za tekući tjedan.

Vlastoručni potpis nositelja povlastice: Upisuje se
čitkim slovima potpis nositelja povlastice.

M.P.: Otiskuje se pečat tvrtke obrtnika ili tvrtke
pravne osobe koja je nositelj povlastice.

3. Obrazac polugodišnjeg popisa ulova u
gospodarskom ribolovu

Razdoblje: Upisuje se razdoblje od šest mjeseci za
koje se vodi popis ulova, te tekuća godina.

Nositelj povlastice: Upisuje
se tvrtka obrtnika ili tvrtka pravne osobe koja je nositelj povlastice za
gospodarski ribolov.

Broj povlastice: Upisuje se
broj povlastice za gospodarski ribolov.

Tablica ulova: Upisuju se
mase u kilogramima po ulovljenim vrstama riba za polugodišnje razdoblje.

Mjesto i datum: Upisuje se
mjesto i datum.

Vlastoručni potpis nositelja
povlastice: Upisuje se čitkim slovima potpis nositelja povlastice.

M.P.: Otiskuje se pečat
tvrtke obrtnika ili tvrtke pravne osobe koja je nositelj povlastice

if !supportEmptyParas endif

Pravilnik, NN 91/2003-1156